Lav et referat af nedenstående tekst:

Tekst:
For tre dage siden måtte badmintonspillerne Kamilla Rytter Juhl og Christinna Pedersen tage til takke med VM-bronze, efter de tabte semifinalen i tre sæt. I dag blev de hyldet for deres præstation af badmintoneleverne på Stidsholt Idrætsefterskole, der glædede sig til, at deres idoler skole stå for morgentræningen. - Det er supersuperfedt, at de kommer. Jeg er så glad for, at nogen, der er så dygtig som dem, kan træne sådan nogle som os. Jeg er sikker på, at de kan lære fra sig, så vi kan blive endnu bedre, siger Julie Zielger, mens hun tager opstilling til at hylde stjernerne. Eleverne går amok med jubel og tillykke-råb, da Kamilla Rytter Juhl og Christinna Pedersen kører ind på skolens parkeringsplads. Og glæden er gengældt. - Vi har faktisk glædet os. Selvom vi kommer lige fra det ene til det andet og landede i Kastrup i går, er der intet i os, der ikke har lyst til ikke at skulle til Nordjylland. Vi elsker, når vi har et ærinde heroppe. Og så at komme herop og se en masse unge mennesker og få lov til at træne med dem i hallen - det glæder vi os altid til, siger Christinna Pedersen. Makkerparret har en aftale med efterskolen om at undervise eleverne seks gange om året. - og man er da heller ikke bange for at kalde aften et scoop. - I den grad. Det er fedt, at de er nordjyske spillere - og de kan blive hyldet her på skolen. Vi har et fantastisk samarbejde med dem i forvejen, så det er fedt, at vores gæstetrænere kan give vores elever en kæmpe oplevelse, siger skolens badmintonstræner Thomas Røjkjær. Under træningen er eleverne imponerede over stjernernes niveau og tilstedeværelse. - Det svarer lidt til at møde Christiano Ronaldo, siger Mads Dam Petersen, der er elev på skolen. Kamilla Rytter Juhl og Christinna Pedersens næste mål er turneringer i Asien og en bogudgivelse i oktober.

Referat:
Der var stjernestøv over Stidsholt Idrætsefterskole i dag, da VM-bronzevinderne kom forbi og underviste.